Public procurement notice: Contract Notice
Published: 2023-10-13
Buyer: Miljøstyrelsen
Country: DK
Contract type: Services
Procedure: Open procedure
CPV classification: 72210000: Software programming services
Estimated value: 10000000 DKK
Submission deadline: 2023-11-17
Award criteria: The most economic tender

Technical requirements: EU-udbud af kontrakt vedrørende Digital Miljøadministration (DMA) - Support, Vedligeholdelse og Videreudvikling
Miljøstyrelsen konkurrenceudsætter kontrakt vedrørende support, vedligeholdelse og videreudvikling af IT-systemet Digital MiljøAdministration (DMA) - https://dma.mst.dk/. Digital MiljøAdministration (DMA) er et system, hvor miljødata for virksomheder og husdyrbrug udstilles. Systemet har til formål at indsamle, lagre, kvalitetssikre, analysere og udstille miljødata samt stille værktøjer til rådighed til brug for godkendelses- og tilsynsmyndighederne, virksomheder og borgere i form af indberetningsløsninger, rapportvisningsmoduler og videndelingskomponenter.
Digital MiljøAdministration (DMA) er et kompleks af it-systemer, som Miljøstyrelsen til enhver tid vedligeholder og/eller udvikler til understøttelse af miljøområdet i Danmark, herunder også integrationer til eksterne systemer. DMA er rollestyret og brugergrænsefladen er målrettet de forskellige aktører (Anonym bruger, Virksomhed, Myndighed, Administrator). Det betyder fx at tilsyns- og godkendelsesmyndighederne har adgang til flere miljødata, værktøjer og funktionaliteter (fx Indlæs data) end den anonyme bruger har. DMA-systemet udstiller bl.a. oplysninger om tilsynspligtige virksomheder og rummer næsten 70.000 virksomheder. Der gennemføres ca. 17.000 tilsyn om året og meddeles ca. 1700 afgørelser og 7500 håndhævelser om året.
Leverandøren skal varetage support (herunder også driftsovervågning), vedligeholdelse og videreudvikling af DMA. Vedligeholdelsen omfatter bl.a. vedligehold af DMA, så systemet til stadighed opretholder sin operationelle funktion og anvendelighed samt holdes tidssvarende. Videreudvikling omfatter bl.a. udvikling eller tilpasning af komponenter, som tilføjer ny funktionalitet til systemet, fx som følge af ændret lovgivning.
Den udbudte kontrakt er ikke opdelt i delkontrakter, jf. udbudslovens § 49, stk. 2, da de administrative omkostninger minimeres ved at indgå én samlet kontrakt. Der ydes intet vederlag, honorar eller lignende for deltagelse i udbuddet. Heller ikke, hvis ordregiver måtte beslutte at aflyse udbuddet uden tildeling af kontrakt.
Tilbudsgiver skal have en relevant erhvervsansvarsforsikring. Den tilbudsgiver, som ordregiver har til hensigt at tildele kontrakten, skal kunne fremlægge dokumentation for, at tilbudsgiver har eller kan få den for kontrakten relevante erhvervsansvarsforsikring. Dokumentationen skal være i form af enten kopi af forsikringspolice eller forsikringsbevis indeholdende dækningsområde samt dækningssummer udstedt af forsikringsselskabet, eller tilsagn fra anerkendt forsikringsselskab om tegning af erhvervsansvarsforsikring. Tilsagnet skal være gældende fra underskrivelse af kontrakten.
Tilbudsgiver skal anføre mindst 2 og højest 5 betydelige referencer af lignende tjenesteydelser, som den udbudte kontrakt, der er udført inden for de seneste 3 år (regnet fra tilbudsfristen) med angivelse af beløb, datoer og modtagere, såvel offentlige som private.
Ved lignende tjenesteydelser forstås referencer inden for support, vedligeholdelse og udvikling af IT-systemer til en værdi af minimum 2.500.000 kr. pr. referencer.
Tilbudsgiver er forpligtet til at overholde ordregiveres arbejdsklausul i forbindelse med opfyldelse af kontrakten.
Ud over de obligatoriske udelukkelsesgrunde i udbudslovens §§ 135 og 136 finder følgende frivillige udelukkelsesgrunde anvendelse i forbindelse med dette udbud: udbudslovens §§ 137, stk. 1, nr. 2 om konkurs mv.. Der henvises til udbudslovens bestemmelser for den endelige og fuldstændige ordlyd af de nævnte bestemmelser.
Ordregiver skal i medfør af udbudslovens § 134 a udelukke tilbudsgivere, som er etableret i et land, der er optaget på EU-listen over ikkesamarbejdsvillige skattejurisdiktioner og ikke har tiltrådt GPA-aftalen eller øvrige handelsaftaler, som er forpligtende for Danmark.
Ordregiver skal endvidere udelukke økonomiske aktører, som er omfattet af EUs sanktioner i henhold til EU forordning nr. 833/2014 med senere ændringer, artikel 5k.
Tilbudsgiver skal udfylde og aflevere ESPDet som et foreløbigt bevis for udbudslovens § 148, stk. 1, nr. 1-3 nævnte forhold.
Inden beslutning om tildeling af kontrakten skal dokumentation for de oplysninger, der er afgivet i ESPDet, fremlægges, jf. udbudslovens §§ 151 og 152.
En tilbudsgiver, der er omfattet af en udelukkelsesgrund er udelukket fra at deltage i udbuddet, medmindre tilbudsgiver har fremlagt tilstrækkelig dokumentation for, at denne er pålidelig i overensstemmelse med udbudslovens § 138. Ordregiver kan alene udelukke en tilbudsgiver, hvis ordregiver har meddelt tilbudsgiver, at den pågældende er omfattet af en udelukkelsesgrund, og hvis denne ikke inden for en passende frist har fremlagt tilstrækkelig dokumentation for dennes pålidelighed (self-cleaning). I forhold til hvad der tilstrækkelig dokumentation, henvises til udbudslovens § 138, stk. 3.


Award value: 10000000